Lav et referat af nedenstående tekst:

Tekst:
De fleste har nok hævet et øjenbryn eller to, da Kristian Thulesen Dahl (DF) og Mette Frederiksen (S) tirsdag morgen lancerede et nyt samarbejde i dansk politik. Men det er ikke så usandsynligt endda, at de to partier, der ellers har haft tradition for at ligge i hver sin ende af værdiaksen, nu slår kludene sammen. Det mener i hvert fald partilederne - og den nordjyske MF'er Bjarne Laustsen. - Det her handler jo om, på hvilke punkter vi kan samarbejde. For eksempel den fælles velfærd, dagpengesystemet og forskellige andre ting som at sørge for, at der ikke kommer topskattelettelser. Kan vi samarbejde om sådan nogle ting, vil det være fint. Og det kan måske føre til et regeringssamarbejde, siger Bjarne Laustsen til TV2 Nord. For der er ikke så langt mellem de to partiers politikker, som man ellers på visse punkter kunne foranlediges til at tro. - Der er jo masser af folk i Dansk Folkeparti, der har nøjagtigt de samme holdninger som os i Socialdemokratiet. Så er der så også nogle enkelte rabiate, og dem må vi prøve at holde nede, siger Bjarne Laustsen. Han opfordrer både vælgere og partifæller til at "se friskt på det".

Referat:
Bjarne Laustsen (S) ser optimistisk på fremtiden og et nyt politisk samarbejde med Dansk Folkeparti på Christiansborg.